เมื่อประมาณหกเจ็ดปีก่อน สมัยตอนที่ผมยังเรียนอยู่นะครับ ทางโรงเรียนได้มีการจัดการท่องเที่ยวขึ้นให้กับนักเรียนนะครับ โดยเราได้มีแผนการที่จะไปจังหวัดระยองกันนะครับ ระยองเป็นจังหวัดที่อยู่ บริเวณภาคใต้ของประเทศไทยนะครับ เราได้มีการวางแผนกันเป็นอย่างดีว่า เราจะออกเดินทางเมื่อไหร่ เราจะต้องเตรียมอะไรไปบ้างนะครับ เราจะได้พักที่ไหน มีการจองโรงแรมล่วงหน้าไว้เรียบร้อยแล้วนะครับสำหรับนักศึกษาที่จะเข้าไปพักที่นั่นนะครับ เราออกเดินทางกันตอนหกโมงเช้านะครับ เราใช้เวลาเดินทางจากเชียงใหม่ไประยอง ประมาณสิบกว่าชั่วโมงนะครับ คือเราถึงที่นั่นประมาณสามทุ่มครึ่งถึงสี่ทุ่มได้นะครับ โรงแรมที่เราจองเอาไว้ คือโรงแรมสตาร์ในจังหวัดระยองนะครับ เป็นโรงแรมที่ใหญ่พอสมควร กำหนดการเดินทางคือ สี่วันนะครับ ผมจะต้องไปทำ เอ่อ..งานที่นั่นด้วย เพราะว่าเราไม่ได้ไปเที่ยวเฉย ๆ แต่มีการจัดทัศนศึกษา ที่เราจะต้องทำงานส่งด้วยนะครับ พอเรามาถึงโรงแรมปุ๊บ ทางอาจารย์ก็เข้าไปติดต่อกับที่เคาน์เตอร์ประชาสัมพันธ์ของโรงแรมนะครับว่า โรงเรียนที่ได้จองโรงแรมนี้เอาไว้ได้มาถึงกันครบแล้ว แล้วก็พร้อมจะเข้าพักในคืนนี้ พอโรงแรมรับทราบปุ๊บ เขาก็มีเอกสารมาให้เราเซ็นว่า เราได้มาถึงตามกำหนดที่เราจองเอาไว้ แล้วเขาก็เอากุญแจมาให้เรานะครับ แต่ว่าปัญหาก็เกิดขึ้นจนได้นะครับ คือเพื่อน ๆ ที่ได้รับกุญแจห้องไปเนี่ยไม่ได้เป็นอะไรหรอก แต่ว่าผมเนี่ยมีปัญหา คือห้องที่ผมได้พักเนี่ยมันไม่มีคีย์การ์ด คือมีแต่กุญแจอะครับ คีย์การ์ดเอาไว้ใช้ในการทำให้ไฟทั้งห้องมันติด สามารถใช้ไฟได้ ใช้แอร์ได้อย่างเงี้ย แต่ของผมคือมีแต่กุญแจไม่มีการ์ด เพราะว่าคนที่พักก่อนหน้านี้เนี่ย เขาไม่ได้เอาการ์ดมาคืนทางโรงแรม โรงแรมเขาก็เลยต้องไปตามเอาการ์ดคืนมาจากคนที่เขามาพักก่อนหน้านี้ ผมก็ต้องรออยู่ในห้องที่ไม่มีไฟ มีแต่น้ำนะครับ ผมนั่งรอในห้องมืด ๆ ร้อน ๆ พัดลมเปิดไม่ได้ แอร์เปิดไม่ได้ ใช้งานไฟฟ้าไม่ได้สักอย่างนะครับ ผมก็เลยโทรไปที่แม่บ้านนะครับ ให้เอาเทียน ใช้เทียนน่ะครับจุด..จุดในห้อง..ห้องน้ำนะครับ แล้วก็ตามโต๊ะต่าง ๆ เพราะว่ามันมืดมาก แล้วผมก็ต้องรอนะครับ ผมรอประมาณสามชั่วโมงครึ่งอะครับ นั่งอยู่ในห้องคนเดียว แล้วผมก็เลยโทรไปทางโรงแรมว่า “เอ่อ..เนี่ย มีการ์ดมาหรือยัง?” คือได้การ์ดคืนมาหรือยัง ทางโรงแรมก็งง เขาบอกว่า “การ์ดก็อยู่กับโรงแรมนี้คะ” ผมก็งง คืองงกว่าอีก ผมก็เลยลงไปข้างล่าง เขาก็เลยเอาการ์ดมาให้ผม ผมก็บอกว่า “ก่อนหน้านี้พนักงานบอกว่า ไม่มีการ์ด แต่ทำไมคราวนี้มีการ์ด” คือเหมือนกับว่าพนักงานในครั้งแรกกับพนักงานชุดเนี้ยหลังจากสามชั่วโมงผ่านไปเนี่ย คนละคนกัน แล้วเขาก็บอกว่า “ไม่ได้.ไม่ได้มีปัญหาอะไรนี่ครับ” ผมก็เลยงงเลย ตกลงการ์ดหาย หรือว่าโรงแรมหาไม่เจอ หรือว่ายังไงกันแน่ แต่ก็ ผมก็ไม่ได้ว่าอะไรนะครับ ก็ช่างมันนะ ถือว่า เออ..ซวยละกันนะครับ หลังจากผ่านคืนนั้นไป ตอนเช้าเรามีกำหนดการที่ต้องทำงานนะครับ คือ จะมีการจัดงานขึ้น และผมจะต้องไปโชว์งานของทางโรงเรียนว่าเรามีอะไรมานำเสนออย่างเงี้ย คือไม่ใช่แค่โรงเรียนเรามานะครับ คือมีหลาย ๆ โรงเรียนที่เข้ามาจังหวัดนี้เหมือนกัน แล้วก็มาประกวดงานอะไรต่าง ๆ กันนะครับ ทางโรงเรียนได้ทำการจองอาหารเอาไว้แล้วนะครับ สำหรับนักศึกษาที่มาพัก คือเราไม่ต้องทำอะไรเลย เดี๋ยวก็จะมีคนเอาอาหารมาเสิร์ฟเราตอนเช้า ตอนกลางวัน แล้วก็ตอนเย็น คือจะมีอาหารสำหรับนักศึกษา ที่มาทำงานครั้งนี้เรียบร้อยแล้วนะครับ ผมก็เลยไม่ต้องดิ้นรนมาก ไม่ต้องไปหาของกินข้างนอกนะครับ หลังจากนั้นเราก็มีแผนการจะไปทะเลกันนะครับ มันมีเรื่องแปลกอยู่เรื่องหนึ่งก็คือ โรงแรมเนี่ยเขาไม่มีอาหารทะเลให้ คือมีแต่อาหารธรรมดา จำพวกหมู ผัก ไก่ เนื้อเนี่ย แต่ว่าระยองเป็นจังหวัดที่อยู่ติดกับทะเลนึกออกไหมครับ แต่ว่าโรงแรมเขาไม่ทำอาหารทะเล ผมก็เลยงงว่าทำไมไม่ทำอาหารทะเลแค่นั้นแหละครับ เราก็เลยต้องไปซื้อกินกันที่ชายหาดนะครับ คือเราจะกินอาหารทะเลกันตามชายทะเลน่ะ เขาก็จะมีคนมาขาย เป็นรถขายเล็ก ๆ นะครับ มีปลาหมึกขาย มีหอยแมลงภู่ หอยแครงอะไรต่าง ๆ เนี่ยอยู่เต็มไปหมด อาหารทะเลที่นี่สดมาก ๆ นะครับ เพราะว่ามันอยู่ติดกับทะเลนะครับ พอเขาจับปลาจับปลาหมึกอะไรมาได้เนี่ยเราก็ได้กินทันทีเลย ไม่ต้องรอข้ามวันข้ามคืน โปรแกรมการเดินทางสุดท้ายก่อนจะกลับเชียงใหม่นะครับ คือเราจะไปกันที่เกาะเสม็ดนะครับ วิธีการเดินทางก็คือ เราจะต้องนั่งเรือเร็ว คือเรือที่มันเป็นลำเล็ก ๆ นะครับ ละก็วิ่งเร็ว ๆ เราต้องนั่งเรือตัวนี้ ข้ามจากจังหวัดระยองไปที่เกาะเสม็ดนะครับ ใช้เวลาเดินทางก็ครึ่งชั่วโมงนะครับถึง ผมได้มีโอกาสทานตำส้มทะเลที่นั่นนะครับ ตำส้มอร่อยมาก สดมากนะครับ ก่อนที่เราจะกลับเชียงใหม่กัน